[Foto’s] Een brand dood, 9 beseer in gru-ongelukMan is dood en nege ander mense beseer in dié ongeluk (Foto: ER24) ŉ Man is dood en nege ander mense beseer in ŉ gru-ongeluk laat Saterdagaand op die N1 net voor die William Nichol-rylaanafrit, noord van Johannesburg. Chris Botha, Netcare911-woordvoerder, sê ŉ motor het glo teen die verkeer van die Malibongwerylaan-kant gery en toe reg van voor met ŉ bakkie gebots. Die motor wat teen die verkeer gery het, het met die impak van die botsing aan die brand geslaan. Hoewel brandweermanne op die toneel die vlamme probeer blus het, het die bestuurder van die motor reeds doodgebrand. Die wrakstukke van albei voertuie was oor die pad versprei. Botha sê brandweermanne en nooddiensspanne moes ŉ ernstige beseerde man met behulp van meganiese toerusting uit die bakkie bevry. Agt ander mense wat ook in die bakkie was, se beserings wissel tussen gering tot middelmatig. Al nege beseerdes is na nabye hospitale vervoer. ŉ Ondersoek na die voorval duur voort. Man is dood en nege ander mense beseer in dié ongeluk (Foto: ER24) Man is dood en nege ander mense beseer in dié ongeluk (Foto: ER24)